Laidinis radijas
Laidinis radijas – radijo programų ir vietinės informacijos perdavimas laidais daugeliui radijo abonentų, turinčių radijo taškus, įjungtus į laidinio radijo tinklą. Radiofone parengta radijo programa yra siunčiama laidais į radijo mazgą, kur signalas sustiprinamas stiprintuvais ir laidinio tinklo linijomis siunčiamas į garsiakalbius (vadinamus radijo taškais), įrengtus radijo abonentų namuose ar įstaigose. Laidinis radijas labai panašus į kabelinę televiziją, tik juo siunčiamos ne televizijos, o radijo programos, ir ne kabeliais, o telefono linijų tipo laidais.